Bratislava 29. septembra 2021 (HSP/Foto:Facebook)
Koalíciu netrápia zvyšujúce sa ceny potravín, bankrot verejných financií, problémy v zdravotníctve. Jediné čo ich trápi je očkovanie. Denne vymýšľajú stratégie a obmedzenia, ktorými by dotlačili k vakcinácii viac ľudí. Povaha Slovákov sa však nezaprie. Ako si vysvetlili skratku OTP? Vysvetlenie prináša opozičný poslanec za Smer-SD Ľuboš Blaha
V mene očkovacej kampane by koalícia a jej podporovatelia najradšej vypli celú opozíciu. Blaha pripomenul, že vedec Čekan navrhol vypnúť jeho facebookový účet a tiež TV Slovan. Tým by vraj zo spoločnosti zmizlo 90% "bludov". Šnídl z denníka N by vypol zase opozičných Uhríkovcov.
"A sekunduje im ešte aj Čaputová, ktorá tu tára o vlnách nenávisti, pričom nikto viac nešíri nenávisť ako jej liberálny tábor proti nezaočkovaným ľuďom," tvrdí Blaha.
Ľudia ich však majú podľa poslanca "na saláme". Vždy si nájdu spôsob, akým budú korčuľovať medzi opatreniami. O najnovšom spôsobe vysvetlenia režimu OTP (očkovaní, testovaní, po prekonaní covidu, pozn.red.) informoval Blahu po návšteve reštaurácie jeho kamarát.
"Máte Očkovanie, máte Test, alebo máte v Paži? – pýtal sa ho čašník. A on na to – mám v paži. Tak nech sa páči, vitajte u nás," zasmial sa čašník aj Blahov kamarát.
A práve táto prirodzená ľudská vynaliezavosť ženie koalíciu k stále hrubšiemu nátlaku.
"Sú zúfalí, lebo násilie nepomáha. Ľudia majú vlastný rozum a vlastnú slobodu. Hrubý nátlak na očkovanie nepomôže – práve naopak. Čím viac budú terorizovať Slovákov, tým viac bude rásť Robert Fico a Smer. Sami si za to môžu. A úplne najviac sa mi páči, ako sa z toho teraz vzájomne obviňujú," zhodnotil ich pôsobenie Blaha.
Poukázal pri tom na najnovšie vzájomné obviňovanie ministra financií Igora Matoviča a Moniky Tódovej, kto viac môže za to, že sa Smer vracia v plnej sile.
V rámci rozhovoru pre denník N odznelo: "To vy ste reinkarnovali Fica", "vy ste ho stvorili". A potom sa takmer rozplače – to lebo ste ma kritizovali a dosť nechválili. A Tódova po ňom vrieska – nie, to vy ste Fica stvorili. Nie my… A my sa váľame od smiechu na zemi," baví sa Blaha.
To všetko podľa neho len dokazuje, ako sú mainstreamové médiá v skutočnosti apolitické a o čo im v skutočnosti ide. Ich jedinou agendou je zničenie Smeru a obzvlášť jeho predsedu, Roberta Fica.
No pre Slovákov má Blaha jednoznačný odkaz.
"Nezničia nás. A nepokoria Slovákov. Všetko sa im vráti ako karma. Všetko," dodal na záver Ľuboš Blaha.